Nr. C 153/6 De Europæiske Fællesskabers Tidende 22. 6. 90 
STATSSTØTTE 
NN 90/89 
(Spanien) 
(Artikel 92 til 94 i Traktaten om Oprettelse af Det Europæiske Økonomiske Fællesskab) 
(90/C 153/05) 
Kommissionens meddelelse i henhold til artikel 6, stk. 4, 
i beslutning nr. 322/89/EKSF af 1. februar 1989 om 
fællesskabsregler for støtte til jern- og stålindustrien, der 
er rettet til de øvrige medlemsstater og andre interesse­
rede parter vedrørende den støtte, som Spanien har til 
hensigt at yde til stålvirksomheden Acerinox SA. 
Den spanske regering har gennem sin faste repræsenta­
tion ved et notat af 11. april 1989 givet Kommissionen 
visse oplysninger, ifølge hvilke virksomheden Acerinox 
SA eventuelt vil kunne nyde godt af et støtteprojekt. Der 
vil i givet fald være en mulighed for tilskud på 
533 325 900 pta. til et investeringsprogram, der beløber 
sig til 9 540 805 000 pta. 
Kommissionen har ved to skrivelser af henholdvis 18. 
maj 1989 og 27. oktober 1989 dels underrettet de 
spanske myndigheder om, at ovennævnte notat ikke 
indeholder noget eksplicit element, der gør det muligt at 
betragte det som en anmeldelse af et støtteprojekt i 
henhold til beslutning nr. 322/89/EKSF af 1. februar 
1989 om fællesskabsregler for støtte til jern- og stålindu­
strien, dels anmodet de spanske myndigheder om snarest 
muligt at meddele, hvorvidt den skal betragte oven­
nævnte notat som en anmeldelse i henhold til oven­
nævnte beslutnings artikel 6, stk. 1, af en påtænkt anven­
delse inden for jern- og stålindustrien af en ordning for 
regional støtte med hensyn til hvilken, den i forvejen har 
udtalt sig på grundlag af EØF-Traktatens bestemmelser. 
Trods meddelelsen fra den faste repræsentation af 22. 
november 1989, hvorved den spanske regering havde 
anmodet om forlængelse til den 12. december 1989 af 
den frist, den havde fået til at besvare ovennævnte skri­
velse af 27. oktober 1989, udløb fristen, uden at der var 
blevet fremsendt noget svar. Derfor blev støtteprojektet 
registreret som ikke værende anmeldt i god og behørig 
form. 
Den spanske regering har ved skrivelse af 19. januar 
1990 fra sin faste repræsentation underrettet Kommis­
sionen om, at dens meddelelse skulle betragtes som en 
anmeldelse i henhold til artikel 6, stk. 1, i beslutning nr. 
322/89/EKSF, og at en del af investeringsprogrammet, 
der andrager 1 570,7 mio. pta., skulle anvendes til miljø­
beskyttelse og nyde godt af en støtte på 237,1 mio. pta., 
dvs. 15 %. 
Da den spanske regerings notat af 11. april 1989 for at få 
fuld virkning som anmeldelse skulle have opfyldt visse 
formelle betingelser, bl.a. en præcisering af den anmel­
dende regerings hensigt, finder Kommissionen, at støtte­
projektet ikke kan betragtes som værende behørigt 
anmeldt, og det pågældende støtteprojekt er derfor ulov­
ligt. I den forbindelse henleder Kommissionen den spanske 
regerings opmærksomhed på det forhold, at enhver 
støtte, der ydes, inden der er truffet endelig beslutning 
som led i den pågældende procedure, er ulovlig og vil 
kunne kræves tilbagebetalt. 
Kommissionen konstaterer endvidere, at der i henhold til 
projektet i det mindste delvis kan ydes støtte til driftsin­
vesteringer inden for jern- og stålindustrien. 
Kommissionen er imidlertid af den opfattelse, at 
eftersom regional investeringsstøtte til jern- og stålvirk­
somheder, der er etableret i Spanien, ikke kan betragtes 
som forenelig med det fælles marked i henhold til artikel 
5 i beslutning nr. 322/89/EKSF, falder støtten ind under 
støtteforbuddet i EKSF-Traktatens artikel 4, litra c). 
Kommissionen finder, at i det foreliggende tilfælde vil 
støtteprojektet til fordel for Acerinox SA, såfremt det 
drejer sig om støtte til driftsinvesteringer, blive ramt af 
nævnte forbud. 
Kommissionen bemærker i øvrigt, at der i henhold til 
projektet også vil kunne ydes delvis støtte til driftsinves­
teringer med henblik på miljøbeskyttelse. 
Kommissionen minder imidlertid den spanske regering 
om, at den støtte til jern- og stålvirksomheder, der er 
bestemt til miljøbeskyttelse, kun kan betragtes som 
fællesskabsstøtte, såfremt den opfylder betingelserne i 
artikel 3 i beslutning nr. 322/89/EKSF. 
Kommissionen mener imidlertid ikke, at den på 
baggrund af de oplysninger, der er blevet fremsendt ved 
ovennævnte meddelelser, kan vurdere, hvorvidt støtten til 
dækning af udgifter til miljøbeskyttelse opfylder oven­
nævnte betingelser. 
Kommissionen understreger i den forbindelse, at de 
nævnte oplysninger ikke er tilstrækkelige til, at det kan 
vurderes, bl.a. hvorvidt ovennævnte udgifter vedrører 
anlæg, som har været i drift i mindst to år før de lovbe­
stemte miljøbeskyttelsesnormers ikrafttrædelse, og hvor­
vidt disse udgifter medfører en forøgelse af produktions­
kapaciteten. 
Det følger heraf, at Kommissionen ikke ud fra de frem­
lagte oplysninger på nuværende stadium kan bedømme, 
hvorvidt støtten i det pågældende tilfælde helt eller delvis 
kan betragtes som forenelig med bestemmelserne i 
beslutning nr. 322/89/EKSF. 
11. 6. 90 De Europæiske Fællesskabers Tidende Nr. C 153/7 
Kommissionen skal meddele den spanske regering, at 
den har indledt den i artikel 6, stk. 4, i beslutning nr. 
322/89/EKSF fastsatte procedure over for ovennævnte 
støtte. Som led i denne procedure opfordrer Kommis­
sionen den spanske regering til senest en måned fra 
datoen for denne skrivelse at fremsætte sine bemærk­
ninger hertil. 
Kommissionen opfordrer medlemsstaterne og andre 
interesserede parter til senest en måned fra datoen for nærværende meddelelse at fremsætte deres bemærk­
ninger vedrørende de pågældende foranstaltninger: 
Bemærkningerne bedes sendt til: 
Kommissionen for De Europæiske Fællesskaber 
Rue de la Loi 200, 
B-1049 Bruxelles. 
Disse bemærkninger vil blive meddelt Spanien.